மாதிரி எடுத்தல் கோட்பாடு இரு முக்கிய தத்துவங்களின் அடிப்படையை சார்ந்துள்ளது. அக்கோட்பாடுகள்: (1) புள்ளியியல் ஒழுங்குமுறை நியதி (law of statistical regularity); (2) மிகப்பெரும் எண்களின் நிலைமம் (மாறாமை, inertia) நியதி (law of inertia of large numbers)..2.2.1 புள்ளியியல் ஒழுங்குமுறை நியதி (law of statistical regularity): இயற்கையில் ஒவ்வொரு நிகழ்வும் ஒரு வியக்கதகு ஒழுங்குமுறையில் நடைபெறுகின்றது. உதரணமாக, 4000 மாணவர்கள் கல்லூரியிலிருந்து, 50 மாணவர்களை ஒரு சமவாய்ப்பு மாதிரியாக (random sample) எடுப்போமேயானால், இம்மாதிரியின் சராசரி உயரம் (மாதிரி புள்ளிவிவரம், sample statistic) அக்கல்லூரி மாணவத் தொகையின் சராசரியிலிருந்து (தொகை பண்பளவு, population parameter) குறிப்பிடத்தக்க அளவு வேறுபடாது. இது, புள்ளியியல் ஒழுங்குமுறை நியதியின் வெளிப்பாடு. ஒரு சார்பற்ற மாதிரி, அதன் தொகையின் அனைத்து குணாதிசயங்களையும் பிரதிபலிக்கும்.  .2.2.2. மிகப்பெரும் எண்களின் நிலைமம் நியதி (Law of Inertia of Large Numbers): புள்ளியியல் ஒழுங்குமுறை நியதியின் தொடர்ச்சியே மிகப்பெரும் எண்களின் நிலைம நியதி. ஒரு தொகையில் உள்ள தனித்தனி உருப்படிகளில் மாற்றங்கள் ஏற்படலாம். ஆனால், அத்தொகை முழுமையாகப் பார்க்கப்படும்பொழுது அம்மாற்றங்கள் குறிப்பிடப்படும்படியாக இருக்காது. ஏனென்றால், ஒரு தொகையில், மாற்றங்கள் படிப்படியாக வளர்வதில்லை; மாறாக, அவை ஒன்றுக்கொன்று ஈடு செய்துகொள்ளும். இதுதான், மிகப்பெரும் எண்களின் நிலைமம் எனப்படுகிறது. இதன் பொருள், மிகப்பெரும் எண்கள் மிகமிக மெதுவாகவே மாறுகின்றன..சரக்கு விற்பனைச் சட்டம்.12ம்  வகுப்பு இயற்பியல்  காலாண்டு வினாத்தாள்2015.தரம் 5